CELEX: 32015R1191
Language: da
Date: 2015-07-20 00:00:00
Title: Kommissionens gennemførelsesforordning (EU) 2015/1191 af 20. juli 2015 om afvisning af godkendelse af Artemisia vulgaris L. som basisstof, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler (EØS-relevant tekst)

21.7.2015   
            
            
               DA
            
            
               Den Europæiske Unions Tidende
            
            
               L 193/122
            
         KOMMISSIONENS GENNEMFØRELSESFORORDNING (EU) 2015/1191
   af 20. juli 2015
   om afvisning af godkendelse af Artemisia vulgaris L. som basisstof, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (1), særlig artikel 23, stk. 5, sammenholdt med samme forordnings artikel 13, stk. 2, og
   ud fra følgende betragtninger:
   
               (1)
            
            
               Kommissionen modtog den 26. april 2013 i overensstemmelse med artikel 23, stk. 3, i forordning (EF) nr. 1107/2009 en ansøgning fra Institut Technique de l'Agriculture Biologique (ITAB) om godkendelse af Artemisia vulgaris L. som basisstof. Ansøgningen var vedlagt de oplysninger, der kræves i henhold til artikel 23, stk. 3, andet afsnit.
            
         
               (2)
            
            
               Kommissionen anmodede Den Europæiske Fødevaresikkerhedsautoritet (herefter benævnt »autoriteten«) om videnskabelig bistand. Autoriteten forelagde en teknisk rapport om det pågældende stof for Kommissionen den 25. august 2014 (2). Kommissionen forelagde vurderingsrapporten (3) og udkastet til nærværende forordning om afvisning af godkendelse af Artemisia vulgaris L. for Den Stående Komité for Planter, Dyr, Fødevarer og Foder den 27. januar 2015.
            
         
               (3)
            
            
               Af den dokumentation, ansøgeren har fremsendt, fremgår det, at Artemisia vulgaris L. opfylder kriterierne for fødevarer, som defineret i artikel 2 i Europa-Parlamentets og Rådets forordning (EF) nr. 178/2002 (4). Imidlertid er alkoholholdige drikkevarer fremstillet af Artemisia-arter opført i del B i bilag III til Europa-Parlamentets og Rådets forordning (EF) nr. 1334/2008 (5), hvori der fastsættes maksimalgrænseværdier for visse stoffer, der naturligt forekommer i aromaer og fødevareingredienser med aromagivende egenskaber, i visse sammensatte fødevarer klar til brug, hvortil der er tilsat aromaer og/eller fødevareingredienser med aromagivende egenskaber. I henhold til artikel 6 i forordning (EF) nr. 1334/2008 må maksimalgrænseværdierne for de sammensatte fødevarer, der er opført i del B, ikke overskrides som følge af anvendelsen af aromaer og/eller fødevareingredienser med aromagivende egenskaber. Artemisia-arter kan derfor ikke uden forbehold anvendes som en fødevare.
            
         
               (4)
            
            
               Der blev i den tekniske rapport fra autoriteten peget på specifikke problemer vedrørende eksponering for thujon, eucalyptol og kamfer og risikoen for brugere, arbejdstagere, tilstedeværende, forbrugere og arter uden for målgruppen.
            
         
               (5)
            
            
               Europa-Kommissionen opfordrede ansøgeren til at fremsætte sine bemærkninger til autoritetens tekniske rapport og til udkastet til vurderingsrapport. Ansøgeren fremsatte sine bemærkninger, og Kommissionen har nøje gennemgået disse.
            
         
               (6)
            
            
               Selv med de af ansøgeren fremsatte argumenter kan problemerne vedrørende stoffet dog ikke siges at være løst.
            
         
               (7)
            
            
               Det er således ikke blevet fastslået i Kommissionen vurderingsrapport, at kravene i artikel 23 i forordning (EF) nr. 1107/2009 er opfyldt. Artemisia vulgaris L. bør derfor ikke godkendes som basisstof.
            
         
               (8)
            
            
               Denne forordning er ikke til hinder for, at der kan indgives en ny ansøgning vedrørende godkendelse af Artemisia vulgaris L. som basisstof i overensstemmelse med artikel 23, stk. 3, i forordning (EF) nr. 1107/2009.
            
         
               (9)
            
            
               Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE FORORDNING:
   Artikel 1
   Afvisning af godkendelse som basisstof
   Stoffet Artemisia vulgaris L. godkendes ikke som basisstof.
   Artikel 2
   Ikrafttræden
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 20. juli 2015.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 309 af 24.11.2009, s. 1.
   
      (2)  Resultatet af høringen af medlemsstaterne og EFSA om ansøgningen om godkendelse af Artemisia vulgaris som basisstof til anvendelse ved plantebeskyttelse som insekticid/repellent på frugtplantager, vinmarker og grøntsager. EFSA supporting publication 2014:EN-644, 36 s.
   
      (3)  http://ec.europa.eu/sanco_pesticides/public/?event=homepage.
   
      (4)  Europa-Parlamentets og Rådets forordning (EF) nr. 178/2002 af 28. januar 2002 om generelle principper og krav i fødevarelovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed (EFT L 31 af 1.2.2002, s. 1).
   
      (5)  Europa-Parlamentets og Rådets forordning (EF) nr. 1334/2008 af 16. december 2008 om aromaer og visse fødevareingredienser med aromagivende egenskaber til anvendelse i og på fødevarer og om ændring af Rådets forordning (EØF) nr. 1601/91, forordning (EF) nr. 2232/96, forordning (EF) nr. 110/2008 og direktiv 2000/13/EF (EUT L 354 af 31.12.2008, s. 34).